open-index/open-wikipedia-markdown huggingface dataset:
อำเภอเฉลิมพระเกียรติ (จังหวัดนครราชสีมา)

**เฉลิมพระเกียรติ** เป็นอำเภอหนึ่งของจังหวัดนครราชสีมา โดยเป็นอำเภอที่ถูกจัดตั้งขึ้นในโอกาสพระราชพิธีกาญจนาภิเษก พ.ศ. 2539 อำเภอนี้เป็นหนึ่งในหลายอำเภอของจังหวัดที่มีทางรถไฟสายตะวันออกเฉียงเหนือพาดผ่าน และเป็นที่ตั้งของท่าอากาศยานนครราชสีมา แหล่งน้ำที่สำคัญในอำเภอคือแม่น้ำมูล

## ประวัติ
* วันที่ 5 ธันวาคม 2539    แยกพื้นที่ตำบลช้างทอง  ตำบลท่าช้าง  ตำบลพระพุทธ  ตำบลหนองงูเหลือม  และตำบลหนองยาง  อำเภอจักราช  ไปตั้ง **อำเภอเฉลิมพระเกียรติ**   ตามโครงการจัดตั้ง อำเภอ เฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีกาญจนาภิเษก เมื่อวันที่ 5 ธันวาคม พ.ศ. 2539

โดยย้อนกลับไปในอดีต ก่อนที่จะเป็นอำเภอจักราช พื้นที่ที่เป็นที่ตั้งของอำเภอเฉลิมพระเกียรติในปัจจุบันนั้นเคยเป็นที่ตั้งที่ว่าการกิ่งอำเภอมาก่อน มีชื่อว่า **กิ่งอำเภอท่าช้าง** สถานที่ตั้งอยู่บริเวณที่เป็นที่ตั้งของโรงเรียนเพ็ชรมาตุคลาในปัจจุบัน ครั้นเมื่อกิ่งอำเภอจะยกระดับเป็นอำเภอ จึงได้มองหาสถานที่ตั้งที่เหมาะสมอันจะประกอบไปด้วยสถานที่ตั้งของส่วนราชการต่าง ๆ เช่น สถานีตำรวจ โรงพยาบาล เป็นต้น ซึ่งได้ที่ตั้งใหม่นั้นก็คือ สถานที่ตั้งที่เป็นที่ตั้งของที่ว่าการอำเภอจักราชในปัจจุบัน

## ที่ตั้งและอาณาเขต
อำเภอเฉลิมพระเกียรติตั้งอยู่ทางตอนกลาง ค่อนไปทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอโนนสูง
* **ทิศตะวันออก** ติดต่อกับอำเภอจักราช
* **ทิศใต้** ติดต่อกับอำเภอโชคชัย
* **ทิศตะวันตก** ติดต่อกับอำเภอเมืองนครราชสีมา 

## การแบ่งเขตการปกครอง
### การปกครองส่วนภูมิภาค
อำเภอเฉลิมพระเกียรติแบ่งเขตการปกครองย่อยออกเป็น 5 ตำบล 61 หมู่บ้าน ได้แก่

### การปกครองส่วนท้องถิ่น
ท้องที่อำเภอเฉลิมพระเกียรติประกอบด้วยองค์กรปกครองส่วนท้องถิ่น 6 แห่ง ได้แก่
* **[[เทศบาลตำบลท่าช้าง (จังหวัดนครราชสีมา)|เทศบาลตำบลท่าช้าง]]** ครอบคลุมพื้นที่บางส่วนของตำบลช้างทองและตำบลท่าช้าง
* **องค์การบริหารส่วนตำบลช้างทอง** ครอบคลุมพื้นที่ตำบลช้างทอง (นอกเขตเทศบาลตำบลท่าช้าง)
* **องค์การบริหารส่วนตำบลท่าช้าง** ครอบคลุมพื้นที่ตำบลท่าช้าง (นอกเขตเทศบาลตำบลท่าช้าง)
* **องค์การบริหารส่วนตำบลพระพุทธ** ครอบคลุมพื้นที่ตำบลพระพุทธทั้งตำบล
* **องค์การบริหารส่วนตำบลหนองงูเหลือม** ครอบคลุมพื้นที่ตำบลหนองงูเหลือมทั้งตำบล
* **องค์การบริหารส่วนตำบลหนองยาง** ครอบคลุมพื้นที่ตำบลหนองยางทั้งตำบล

## การขนส่ง
อำเภอเฉลิมพระเกียรติมีทางหลวงแผ่นดินหมายเลข 226 พาดผ่าน และมีสถานีรถไฟท่าช้างเป็นสถานีประจำอำเภอ มีขบวนรถเร็วหยุดรับ–ส่งผู้โดยสารพอสมควร นอกจากนี้ยังมีท่าอากาศยานนครราชสีมา แต่ปัจจุบันไม่มีสายการบินให้บริการ

## อ้างอิง

ฉเลิมพระเกียรติ

นครราชสีมา
อำเภอเฉลิมพระเกียรติ (จังหวัดบุรีรัมย์)

**เฉลิมพระเกียรติ** เป็นอำเภอหนึ่งของจังหวัดบุรีรัมย์ ในอดีตเคยเป็นพื้นที่ของ 3 อำเภอ ได้แก่ อำเภอนางรอง อำเภอประโคนชัย และอำเภอละหานทราย ก่อนจะมีการแยกตัวออกมาเป็นอำเภอเฉลิมพระเกียรติในปัจจุบัน โดยเป็นที่ตั้งของอุทยานประวัติศาสตร์พนมรุ้ง

## ที่ตั้งและอาณาเขต
อำเภอเฉลิมพระเกียรติตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอนางรอง
* **ทิศตะวันออก** ติดต่อกับอำเภอประโคนชัย
* **ทิศใต้** ติดต่อกับอำเภอละหานทราย
* **ทิศตะวันตก** ติดต่อกับอำเภอนางรอง 

## ประวัติ
อำเภอเฉลิมพระเกียรติ จังหวัดบุรีรัมย์ เดิมเป็นพื้นที่การปกครองของอำเภอละหานทรายและอำเภอนางรอง แยกพื้นที่ตำบลเจริญสุข ตำบลตาเป๊ก ตำบลอีสานเขต อำเภอนางรอง  และตำบลถาวร ตำบลยายแย้มวัฒนา อำเภอละหานทราย มาตั้งเป็น **อำเภอเฉลิมพระเกียรติ** ตามประกาศกระทรวงมหาดไทยลงวันที่ 12 พฤศจิกายน พ.ศ. 2539 โดยให้มีผลตั้งแต่วันที่ 20 พฤศจิกายน ปีเดียวกัน ตั้งขึ้นเป็นกรณีพิเศษโดยไม่ผ่านการเป็นกิ่งอำเภอ ตามโครงการจัดตั้งอำเภอเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสการจัดงานฉลองสิริราชสมบัติครบ 50 ปี  เมื่อ 5 ธันวาคม พ.ศ. 2539

## การแบ่งเขตการปกครอง
### การปกครองส่วนภูมิภาค
อำเภอเฉลิมพระเกียรติแบ่งเขตการปกครองย่อยออกเป็น 5 ตำบล 67 หมู่บ้าน ได้แก่

### การปกครองส่วนท้องถิ่น
ท้องที่อำเภอเฉลิมพระเกียรติประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลพนมรุ้ง** ครอบคลุมพื้นที่ตำบลตาเป๊กทั้งตำบลและบางส่วนของตำบลอีสานเขต
* **เทศบาลตำบลยายแย้มวัฒนา** ครอบคลุมพื้นที่ตำบลยายแย้มวัฒนาทั้งตำบล
* **เทศบาลตำบลถาวร** ครอบคลุมพื้นที่ตำบลถาวรทั้งตำบล
* **องค์การบริหารส่วนตำบลเจริญสุข** ครอบคลุมพื้นที่ตำบลเจริญสุขทั้งตำบล
* **องค์การบริหารส่วนตำบลอีสานเขต** ครอบคลุมพื้นที่ตำบลอีสานเขต (นอกเขตเทศบาลตำบลพนมรุ้ง)

## อ้างอิง

เฉลิมพระเกียรติ
บุรีรัมย์
อำเภอเฉลิมพระเกียรติ (จังหวัดสระบุรี)

**เฉลิมพระเกียรติ** เป็นอำเภอหนึ่งของจังหวัดสระบุรี

## ที่ตั้งและอาณาเขต
อำเภอเฉลิมพระเกียรติตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอพระพุทธบาท และอำเภอพัฒนานิคม (จังหวัดลพบุรี)
* **ทิศตะวันออก** ติดต่อกับอำเภอแก่งคอย
* **ทิศใต้** ติดต่อกับอำเภอเมืองสระบุรี
* **ทิศตะวันตก** ติดต่อกับอำเภอเสาไห้และอำเภอพระพุทธบาท 

## ประวัติ
อำเภอเฉลิมพระเกียรติ จังหวัดสระบุรี เดิมเป็นพื้นที่การปกครองของอำเภอเมืองสระบุรี ตั้งขึ้นเป็นกรณีพิเศษโดยไม่ผ่านการเป็นกิ่งอำเภอ ตามโครงการจัดตั้งอำเภอเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสการจัดงานฉลองสิริราชสมบัติครบ 50 ปี เมื่อ 5 ธันวาคม พ.ศ. 2539

## การแบ่งเขตการปกครอง
### การปกครองส่วนภูมิภาค
อำเภอเฉลิมพระเกียรติแบ่งพื้นที่การปกครองออกเป็น 6 ตำบล 53 หมู่บ้าน ได้แก่

### การปกครองส่วนท้องถิ่น
ท้องที่อำเภอเฉลิมพระเกียรติประกอบด้วยองค์กรปกครองส่วนท้องถิ่น 7 แห่ง ได้แก่
* **เทศบาลตำบลหน้าพระลาน** ครอบคลุมพื้นที่บางส่วนของตำบลหน้าพระลาน
* **องค์การบริหารส่วนตำบลเขาดินพัฒนา** ครอบคลุมพื้นที่ตำบลเขาดินพัฒนาทั้งตำบล
* **องค์การบริหารส่วนตำบลบ้านแก้ง** ครอบคลุมพื้นที่ตำบลบ้านแก้งทั้งตำบล
* **องค์การบริหารส่วนตำบลผึ้งรวง** ครอบคลุมพื้นที่ตำบลผึ้งรวงทั้งตำบล
* **องค์การบริหารส่วนตำบลพุแค** ครอบคลุมพื้นที่ตำบลพุแคทั้งตำบล
* **องค์การบริหารส่วนตำบลห้วยบง** ครอบคลุมพื้นที่ตำบลห้วยบงทั้งตำบล
* **องค์การบริหารส่วนตำบลหน้าพระลาน** ครอบคลุมพื้นที่ตำบลหน้าพระลาน (เฉพาะนอกเขตเทศบาลตำบลหน้าพระลาน)


เฉลิมพระเกียรติ
สระบุรี
อำเภอเฉลิมพระเกียรติ (จังหวัดน่าน)

**เฉลิมพระเกียรติ** (ไทยถิ่นเหนือ:73px) เป็นอำเภอหนึ่งของจังหวัดน่าน

## ที่ตั้งและอาณาเขต
อำเภอเฉลิมพระเกียรติตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือและทิศตะวันออก** ติดต่อกับแขวงไชยบุรี (ประเทศลาว)
* **ทิศใต้** ติดต่อกับอำเภอบ่อเกลือและอำเภอปัว
* **ทิศตะวันตก** ติดต่อกับอำเภอทุ่งช้าง

## ประวัติ
ตำบลห้วยโก๋นเดิมขึ้นกับอำเภอทุ่งช้าง ส่วนตำบลขุนน่านเดิมขึ้นกับอำเภอบ่อเกลือ ทางราชการได้รวมพื้นที่ทั้ง 2 ตำบล เพื่อตั้งเป็นอำเภอเฉลิมพระเกียรติ จังหวัดน่าน เป็นกรณีพิเศษโดยไม่ผ่านการเป็นกิ่งอำเภอ ตามโครงการจัดตั้งอำเภอเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสการจัดงานฉลองสิริราชสมบัติครบ 50 ปี

## การแบ่งเขตการปกครอง
### การปกครองส่วนภูมิภาค
อำเภอเฉลิมพระเกียรติแบ่งเขตการปกครองย่อยออกเป็น 2 ตำบล 22 หมู่บ้าน ได้แก่

### การปกครองส่วนท้องถิ่น
ท้องที่อำเภอเฉลิมพระเกียรติประกอบด้วยองค์กรปกครองส่วนท้องถิ่น 2 แห่ง ได้แก่
* **องค์การบริหารส่วนตำบลห้วยโก๋น** ครอบคลุมพื้นที่ตำบลห้วยโก๋นทั้งตำบล
* **องค์การบริหารส่วนตำบลขุนน่าน** ครอบคลุมพื้นที่ตำบลขุนน่านทั้งตำบล

## การคมนาคม
* ทางหลวงแผ่นดินหมายเลข 101 (น่าน-ปัว-เฉลิมพระเกียรติ)
* ทางหลวงแผ่นดินหมายเลข  1081 (ปัว-เฉลิมพระเกียรติ)

## สถานที่ท่องเที่ยว
* จุดผ่านแดนถาวรสากลห้วยโก๋น-น้ำเงิน
* ฐานปฏิบัติการบ้านห้วยโก๋น
* อนุสรณ์สถานภูพยัคฆ์
* พิพิธภัณฑ์ชนชาติลัวะและม้ง
* สถานีพัฒนาการเกษตรที่สูงภูพยัคฆ์
* สำนัก 708 อดีตศูนย์กลางพรรคคอมมิวนิสต์แห่งประเทศไทย
* สถานีพัฒนาการเกษตรที่สูงบ้านสะจุก–สะเกี้ยง
* นาขั้นบันไดบ้านเปียงซ้อ
* หน่วยจัดการต้นน้ำขุนน่าน
* น้ำตกวังเปียน
* น้ำตกห้วยปูน
* น้ำตกสะลาง
* น้ำตกคลองหนุ่ม
* ถ้ำดงข่อย
* ถ้ำเสา
* ถ้ำพระ
* ดอยภูแว
* ภูแววิว Coffee&Homestay

## อ้างอิง


เฉลิมพระเกียรติ
น่าน
หมวดหมู่:เขตแดนไทย–ลาว
ภาษามีโซ

**ภาษามีโซ** เป็นภาษาที่ใช้ในรัฐมิโซรัมซึ่งตั้งอยู่ระหว่างทิวเขาจิตตะกองกับทิวเขาชีน  คำว่ามีโซแปลว่า "คนบนที่สูง" ภาษามีโซรวมทุกสำเนียง มีผู้พูดในอินเดีย 529,000 คน (2540) ในบังกลาเทศ 1,041 คน (2524) ในพม่า 12,500 คน (2526) รวมทั้งหมด 542,541 คน

## ประวัติ
ภาษามีโซเป็นภาษาในกลุ่มทิเบต-พม่า มีวรรณยุกต์ มีหลายสำเนียง โดยสำเนียงดุห์เลียนหรือลูเซยเป็นภาษากลางในรัฐมิโซรัม 

## ระบบการเขียน
ไม่มีระบบการเขียนเป็นของตนเอง มิชชันนารีชาวตะวันตกเป็นผู้คิดค้นการเขียนด้วยอักษรละติน มีอักษร 25 ตัว 

ตัวอักษรในรูปปัจจุบันประดิษฐ์โดย Rev. J.H.Lorrain และ Rev. F.W.Savidge จากคณะมิชชันนารีคริสเตียนแห่งมีโซรัมกลุ่มแรก

## อ้างอิง

## ข้อมูล
# The Ethnologue, 13th Edition, Barbara F. Grimes, Editor, 1996, Summer Institute of Linguistics, Inc.
# K. S. Singh: 1995, People of India-Mizoram, Volume XXXIII, Anthropological Survey of India, Calcutta.
# Grierson, G. A. (Ed.) (1904b). Tibeto-Burman Family: Specimens of the Kuki-Chin and Burma Groups, Volume III Part III of Linguistic Survey of India. Office of the Superintendent of Government Printing, Calcutta.
# Grierson, G. A: 1995, Languages of North-Eastern India, Gian Publishing House, New Delhi.
# Lunghnema, V., *Mizo chanchin* (B.C. 300 aṭanga 1929 A.D.), 1993.
# Zoramdinthara, Dr., *Mizo Fiction: Emergence and Development*. Ruby Press & Co.(New Delhi). 2013. 

## แหล่งข้อมูลอื่น

*Lorrain, J. Herbert (James Herbert) *[https://dsal.uchicago.edu/dictionaries/lorrain/ Dictionary of the Lushai language]*. Calcutta : Asiatic Society, 1940. (Bibliotheca Indica, 261)
*Sino-Tibetan Etymological Dictionary and Thesaurus database
*Mizoram.nic.in Official website of Mizoram.
*Mizoram Presbyterian
*Mizoram Baptist
*Mizoram Adventist 

มีโซ
มีโซ
มีโซ
พระวิศวปาณีโพธิสัตว์

**พระวิศวปาณีโพธิสัตว์** แปลว่าพระโพธิสัตว์ผู้ถือวัชระแฝด ภาพลักษณ์ของท่านคลุมเครือและหายาก ทราบแต่ว่าเป็นพระโพธิสัตว์ตัวแทนของพระอโมฆสิทธิพุทธะ แต่ไม่มีผู้นับถือมาก ส่วนใหญ่รูปของท่านอยู่ในท่านั่ง มือซ้ายวางบนตัก มือขวาถือวัชระแฝด ชาวพุทธมหายานกลุ่มหนึ่งเชื่อว่าพระโพธิสัตว์พระองค์นี้จะมีบทบาทในอนาคตคือในสมัยพระศรีอาริยเมตไตรยพุทธเจ้า

## อ้างอิง

* 

หมวดหมู่:พระโพธิสัตว์
ปลาอะโรวานาดำ

**ปลาอะโรวานาดำ** หรือ **ปลาตะพัดอเมริกาใต้สีดำ**  (; ) เป็นปลาน้ำจืดชนิดหนึ่ง อยู่ในวงศ์ปลาตะพัด (Osteoglossidae) เป็นปลาที่ทำการอนุกรมวิธานและประกาศชื่อไปเมื่อปี ค.ศ. 1966 ซึ่งเป็นปลาที่ค้นพบใหม่ล่าสุดในวงศ์นี้ โดยแหล่งที่ค้นพบครั้งแรกอยู่ในแม่น้ำริโอเนโกร บรานโก ที่ประเทศบราซิล โดยที่ชื่อวิทยาศาสตร์ที่ว่า *ferreirai* ตั้งเพื่อเกียรติแก่ อเล็กซานเดร รอดดิเกซ เฟอร์ไรรา นักสำรวจธรรมชาติชาวโปรตุเกสที่บันทึกเกี่ยวกับปลาชนิดนี้เป็นครั้งแรกในโลก ระหว่างปี ค.ศ. 1783–92

มีลำตัวยาวลึกและแบนข้างมาก ลำตัวส่วนท้ายเรียวเล็กกว่าส่วนหัวมากจนเห็นได้ชัด ครีบท้องแหลมยาว ครีบก้นและครีบหลังมีความยาวไปจรดถึงครีบหาง เกล็ดมีสีเงินอมดำ ครีบหลังและครีบท้องในบางตัวออกสีเหลืองอ่อน ๆ หรือบางตัวอาจเป็นสีน้ำเงิน ซึ่งในตัวที่มีสีออกน้ำเงินเห็นชัดเจนมากจะถือเป็นความหลากหลายทางสายพันธุ์จะถูกเรียกว่า "บลูอะโรวานา"  ขนาดเมื่อโตเต็มที่ได้ราว 75–90 เซนติเมตร นับว่าเป็นปลาที่มีขนาดเล็กที่สุดในวงศ์นี้ แต่ก็มีบางรายงานว่าพบตัวที่ยาวที่สุดได้ถึง 1.2 เมตร

เมื่อยังเล็ก จะมีลายแถบสีดำสลับเหลืองคาดตามความยาวลำตัว จึงเป็นที่มาของชื่อ 

สถานภาพของปลาอะโรวานาดำในปัจจุบัน ติดอยู่ในอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ หรือ ไซเตส เนื่องจากถูกจับไปเป็นปลาตู้สวยงามจนปริมาณในธรรมชาติเหลือน้อยลงจนใกล้สูญพันธุ์  อีกทั้งปลาชนิดนี้ยังไม่สามารถเพาะขยายพันธุ์ในที่เลี้ยงได้เหมือนปลาอะโรวานาชนิดอื่น ๆ ในวงศ์เดียวกัน

## ดูเพิ่ม
* ปลาอะโรวาน่าเงิน

## อ้างอิง

## แหล่งข้อมูลอื่น
* รูปและข้อมูลปลาตะพัดอเมริกาใต้สีดำ

หมวดหมู่:สกุลปลาอะโรวาน่าอเมริกาใต้
ตะพัดอเมริกาใต้สีดำ
ตะพัดอเมริกาใต้สีดำ
ตะพัดอเมริกาใต้สีดำ
มหากาล

**พระมหากาล** เป็นองค์เดียวกับพระกาล ซึ่งเป็นเทวดาในศาสนาฮินดู และศาสนาพุทธแบบตันตระ โดยพระองค์คือยิดัมและธรรมบาลตามความเชื่อของชาวพุทธในทิเบต สังกัดรัตนโคตรของพระรัตนสัมภวะพุทธะ มีลักษณะคล้ายเหรุกะ ภาคดุร้ายมี 16 แขน มือถือหัวกะโหลกและกริช มีเปลวไฟพวยพุ่งรอบกาย สวมมงกุฎกระโหลก มีมาลัยร้อยด้วยศีรษะมนุษย์ มีงูพันรอบกาย

ในทิเบตนับถือในปางมหากาลขาว จึงถือเป็นเทพเจ้าแห่งความมั่งคั่งองค์หนึ่ง ในจีนเป็น 1 ใน 24 ธรรมบาล
ผู้พิทักษ์พุทธศาสนา ส่วนในญี่ปุ่นถือเป็นหนึ่งใน 7 คณะเทพเจ้าแห่งโชคลาภนามว่า ไดโกกุเทน โดยมีลักษณะคล้าย โอคุนินุชิ เทพแห่งดินของญี่ปุ่น โดยรับเข้ามาจากศาสนาฮินดูนั่นคือ พระศิวะ

## อ้างอิง
* สุมาลี มหณรงค์ชัย. พระชินพุทธะห้าพระองค์. กทม. ศูนย์ไทยธิเบต.2547

## แหล่งข้อมูลอื่น

* http://www.khandro.net/deity_Mahakala.htm
* The Many Forms of Mahakala, Protector of Buddhist Monasteries by Sri Nitin Kumar.

หมวดหมู่:ยิดัม
การระบุเอกลักษณ์ด้วยคลื่นวิทยุ

thumb|อาร์เอฟไอดีแบบที่เห็นได้ในปัจจุบัน ติดตั้งในรถสำหรับจ่ายค่าผ่านทาง
thumb|กุญแจอิเล็กทรอนิกส์โดยใช้การเข้ารหัสด้วยอาร์เอฟไอดี
[thumb|วงจรอาร์เอฟไอดีชนิด อีพีซีที่ใช้ใน[วอล-มาร์ต]]

**การระบุเอกลักษณ์ด้วยคลื่นวิทยุ** () หรือ **อาร์เอฟไอดี** (RFID) เป็นวิธีการในการเก็บข้อมูลหรือระบุข้อมูลแบบอัตโนมัติ โดยทำงานผ่านการรับสัญญาณจากแท็กเข้าสู่ตัวส่งสัญญาณ ผ่านทางคลื่นวิทยุ แท็กของอาร์เอฟไอดีโดยปกติจะมีขนาดเล็กซึ่งสามารถติดตั้งเข้ากับผลิตภัณฑ์สินค้า สัตว์ บุคคลได้ ซึ่งเมื่อตัวส่งสัญญาณส่งคลื่นวิทยุไป และพบเจอแท็กนี้ สัญญาณจะถูกส่งกลับพร้อมกับข้อมูลที่เก็บไว้ในแท็ก โดยตัวส่งสัญญาณนี้เองยังสามารถบันทึกข้อมูลลงในแท็กได้

แท็กอาร์เอฟไอดีจะประกอบไปด้วยสองส่วนหลักคือ ส่วนวงจรไฟฟ้าที่เก็บข้อมูลและคำนวณการของข้อมูล และอีกส่วนคือส่วนเสาอากาศหรือตัวรับส่งสัญญาณ

RFID tag มีการทำงานบางส่วนที่สามารถทำงานได้ในขณะที่ไม่มีแบตเตอรี่ และมีแบตเตอรี่  นั้นคือการอ่านและเขียนบน EEPROM ผ่านทาง Low frequency radio

## แหล่งข้อมูลอื่น
* สถาบันส่งเสริมความเป็นเลิศทางเทคโนโลยีอาร์เอฟไอดีแห่งประเทศไทย  เว็บไซต์รวมเรื่องราวเกี่ยวกับอาร์เอฟไอดี
* "อาร์เอฟไอดี" คลัสเตอร์พันธุ์ใหม่ ข่าวจากกรุงเทพธุรกิจ
* สถาบันส่งเสริมความเป็นเลิศทางเทคโนโลยีอาร์เอฟไอดี แห่งประเทศไทย สภาอุตสาหกรรมแห่งประเทศไทย 
* We’re energetic to develop new product in range of RFID (Radio frequency identification)  Neo Invention Co.,Ltd.

หมวดหมู่:การระบุ
หมวดหมู่:เครือข่ายไร้สาย
หมวดหมู่:ความเป็นส่วนตัว
หมวดหมู่:การสื่อสารไร้สาย
หมวดหมู่:เทคโนโลยีที่กำลังเกิดขึ้น
พระที่นั่งสมมติเทวราชอุปบัติ

**พระที่นั่งสมมติเทวราชอุปบัติ** เป็นพระที่นั่งที่อยู่ต่อกับท้องพระโรงกลางของหมู่พระที่นั่งจักรีมหาปราสาททางทิศตะวันตก ที่เฉลียงด้านหน้าพระที่นั่งองค์นี้มีอ่างน้ำพุซึ่งเรียกกันมาแต่เดิมว่า "อ่างแก้ว" นามของพระที่นั่งองค์นี้มีความหมายว่า "เป็นที่ซึ่งพระองค์เสด็จพระราชสมภพ" เนื่องจากพระบาทสมเด็จพระจุลจอมเกล้าเจ้าอยู่หัวได้พระราชสมภพ ณ พระที่นั่งแห่งนี้ ต่อมาใน พ.ศ. 2430 โปรดเกล้าฯ ให้เปลี่ยนเป็นห้องเสวย นอกจากนั้น ในบางครั้งเจ้านายฝ่ายในบางพระองค์ยังเสด็จมาประทับชั่วคราว และพระบาทสมเด็จพระจุลจอมเกล้าเจ้าอยู่หัวยังได้ทรงประกาศกระแสพระราชดำริ ในอันที่จะให้มีการเลิกทาส ณ พระที่นั่งองค์นี้ ท่ามกลางที่ประชุมคณะที่ปรึกษาราชการแผ่นดิน เมื่อวันที่ 12 กรกฎาคม พ.ศ. 2417 

ต่อมาพระที่นั่งองค์นี้ชำรุดทรุดโทรดมาก พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 จึงได้พระราชทานพระบรมราชานุญาตให้รื้อลง และสร้างพระที่นั่งสมมติเทวราชอุปบัติองค์ใหม่ขึ้นมาแทน

## สถาปัตยกรรม
พระที่นั่งสมมติเทวราชอุปบัติเป็นพระที่นั่งแบบยุโรปร่วมสมัย ตัวอาคารเป็นแบบยุโรป มุงหลังคาพระที่นั่งด้วยกระเบื้องเป็นแบบไทยเพื่อให้รับทัศนียภาพกับพระที่นั่งจักรีมหาปราสาท ภายในมีอ่างแก้ว อ่างน้ำพุสวยงดงาม ผนังองค์พระที่นั่งประดับประดาด้วยลวดลายปูนปั้นปิดทองงดงาม รวมถึงตุ๊กตาสำริด กระถางกระเบื้องลายคราม รวมทั้งเครื่องเรือนยุโรป แบบฝรั่งเศส งดงามเข้าชุดกันทั้งพระที่นั่ง

## ห้องภายในพระที่นั่ง
*ห้องพระราชทานเลี้ยง 
*ท้องพระโรง
*ห้องพระราชทานเลี้ยงกาแฟ 

หมวดหมู่:พระบรมมหาราชวัง
สมมติเทวราชอุปบัติ
ส
โรงเรียนบ้านแก่งสฤษดิ์เสนาอุปถัมภ์

โรงเรียนบ้านแก่งสฤษดิ์เสนาอุปถัมภ์ ตั้งอยู่ หมู่ที่ 7 ตำบล วังนกแอ่น อำเภอ วังทอง จังหวัด พิษณุโลกเดิมชื่อ

โรงเรียนบ้านแก่งโพธิ์ทอง ( สฤษดิ์เสนาอุปถัมภ์ ) เป็นสาขาของโรงเรียนบ้านแก่งจูงนาง ตั้งแต่เดือน พฤษภาคม 2519

โดยพันโทมนัส คล้ายมณี ผู้บัญชาการกองพันพิเศษค่ายสฤษดิเสนา ได้ให้ความอนุเคราะห์ในการก่อสร้างอาคารเรียน

ในปี พ.ศ. 2520 โรงเรียนบ้านแก่งโพธิ์ทอง ได้รับอนุมัติให้เปิดเรียนโดยเอกเทศและ

เปลี่ยนชื่อใหม่เป็น โรงเรียนบ้านแก่งสฤษดิ์เสนาอุปถัมภ์ มีนายวัฒนา ปัญญาสิทธิ์เป็นครูใหญ่คนแรกและในปัจจุบัน

มีนายไพโรจน์ พรหมมีเนตร เป็นผู้อำนวยการโรงเรียน เปิดทำการสอนตั้งแต่ระดับชั้นอนุบาล 1 - ชั้นมัธยมศึกษาปีที่ 3

มีข้าราชการครู 14 คน พนักงานราชการ 1 คน นักการภารโรง 1 คน มีนักเรียนทั้งหมด 206 คน

1 ธ.ค. 2551  นายเฉลิม  คงเขียว  ได้ย้ายมาดำรงตำแหน่งผู้อำนวยการโรงเรียน แทนนายยไพโรจน์ พรหมมีเนตร ซึ่งได้เข้าโครงการเกษียณอายุก่อนกำหนด
                          นางบุญทิวา  โรจนพานิช  ได้ย้ายมาแทนนางเครือ เกิดสมบูรณ์  ครูชำนาญการที่ได้รับการพิจารณาย้าย ให้ไปดำรงตำแหน่งใหม่ ณ โรงเรียนประชาสรรค์วิทยา อ.บางกระทุ่ม
                          
## แหล่งข้อมูลอื่น
* โรงเรียนบ้านแก่งสฤษดิ์เสนาอุปถัมภ์

บ้านแก่งสฤษดิ์เสนาอุปถัมภ์
เมซ

**เมซ** () เป็นซิงเกิลที่ 6 ของคุมิ โคดะในรูปแบบแม็กซี่ซิงเกิล  วางจำหน่ายเมื่อวันที่ 11 ธันวาคม พ.ศ. 2545  เปิดตัวสัปดาห์แรกในอันดับที่ 25 ของออริกอนชาร์ต  เป็น  โดยมียอดขายรวม 12,816 แผ่น   

โดยเพลง m·a·z·e เป็นเพลงที่คุมิแต่งขึ้นมาเอง  ส่วนเพลงหน้าบีอย่าง one เป็นการแต่งระหว่างคุมิและลิซ่าอดีตสมาชิกของ m-flo

## รายชื่อเพลง
# m·a·z·e -Original Mix- 
# one -Original Mix- Produced by LISA 
# m·a·z·e -Remix- Remixed by L12 
 
## ชาร์ต
;ออริกอนชาร์ต (ในญี่ปุ่น)

## อ้างอิง
# Avex Network (2005), Koda Kumi Official Web Site 
# Oricon Style (2005), Ranking – Oricon Style

หมวดหมู่:ซิงเกิลในปี พ.ศ. 2545
หมวดหมู่:เพลงญี่ปุ่น
หมวดหมู่:เพลงของคูมิ โคดะ
ไก่เบตง

thumb|ไก่เบตง
**ไก่เบตง** (ภาษาจีน:廣西雞) เป็นไก่พันธุ์เนื้อพื้นเมืองที่นำพันธุ์มาจากประเทศจีนที่เรียกว่าไก่กวางไส ซึ่งเป็นไก่ที่มีต้นกำเนิดมาจากไก่พันธุ์แลนซาน ไก่เบตงถือว่าเป็นไก่ที่สร้างชื่อเสียงให้กับอำเภอเบตง จังหวัดยะลา 

## ลักษณะ
ไก่เบตงจะมีลักษณะที่สำคัญแยกตามเพศพอที่สังเกตได้ดังนี้  

### ตัวผู้
ลักษณะไก่ตัวผู้จะมีสีเหลืองอ่อน ๆ ตรงปากพร้อมกับมีจะงอยปากงุ้มที่แข็งแรงมาก  ตรงส่วนหัวจะกว้างและมีขนสีเหลืองทองที่ค่อย ๆ จางไปทีละน้อยจนถึงลำตัวคล้ายสร้อยคอ มีดวงตานูนใสแจ๋วและก็มีหงอนสีดำเป็นจักร ๆ ไร้ตุ้มหู    ตรงส่วนลำคอจะตั้งตรงมีลักษณะที่แข็งแรง  ตรงส่วนปีกทั้งสองข้างนั้นสั้นแต่ว่าแข็งแรงมากพอสมควรและก็มีสีเหลือง บางทีอาจจะมีเส้นขนดำ ๆ 1-2 เส้นตรงแกนของขนด้วย อกกว้างแบบไก่พันธุ์เนื้อทั่วไปที่ควรจะเป็น ขนตรงบริเวณหน้าอกและ บริเวณใต้ปีกมีสีเหลืองบาง ๆ ส่วนหลังกว้างเป็นแผ่น ๆ ที่ขนานกับพื้น ขนหางบางนุ่มแต่ว่า มีหางไขสั้น ๆ อยู่ 1 เส้น  ส่วนก้นนั้นเป็นรูปตัดอย่างชัดเจนมาก  ลำขาใหญ่นั้นมีสีเหลืองกลมและแข็งแรงเหมาะกับลำตัวพอดี มีขนสีเหลืองปกคลุมตรงขาบาง ๆผิวหนังมีสีแดงระเรื่อเพราะไม่ค่อยจะมีขนเท่าไหร่แต่ถ้าเป็นไก่ตอนจะมีขนดกกว่านี้เยอะ    ตรงส่วนหน้าขานั้นจะมีเกล็ดวางแถวแนวเป็นระเบียบสีเหลืองนิ้วเท้าเหยียดตรงแข็งแรงอีกทั้งมีเล็บสีขาวอมเหลือง  

### ตัวเมีย
สำหรับไก่ตัวเมียจะมีโคนปากมีสีน้ำตาลเข้มที่ค่อย ๆ จางลงมาจนเป็นสีเหลืองที่ปลาย  ปากพร้อมกับมีจะงอยปากที่งุ้มแข็งแรง   ส่วนหัวนั้นจะกว้างอีกทั้งมีหงอนรูปถั่วสั้นติดตรงบริเวณหนังหัวพร้อมตาใสแจ๋ว   ส่วนลำคอนั้นตั้งตรงแข็งแรงสีเหลืองอ่อน ๆ มีอกกว้างหนาตามลักษณะไก่เนื้อพร้อมมีขนสีเหลืองดกปกคลุมอยู่ทั่วตัว   มีขนสีเหลืองดกตรงหลังและก็วางแนวขนานกับพื้น ปีกพอเหมาะกับลำตัวแข็งแรง มีขนนุ่ม ๆ สีดำอย่างประปรายตรงบริเวณส่วนปีกเต็มไปหมด   ส่วนหางที่อ่อนนุ่มดกดำปนสีเหลือง ส่วนขานั้นแข็งแรงสมกับลำตัวพร้อมมีขนสีเหลืองดกปกคลุมไว้ ตรงบริเวณส่วนแข้งนั้นจะกลมสีเหลือง เกล็ดวางแถวแนวเป็นระเบียบนิ้วเท้าเหยียดตรงอย่าง แข็งแรงและก็มีเล็บเท้าสีขาวอมเหลือง  ไก่ทั้งสองเพศแม้จะมีลักษณะที่ต่างกันแต่ว่ามีส่วนที่เหมือนกันอย่างเห็นเด่นชัดนั้นคือมีขนสีเหลืองทองเกือบจะทั้งตัว  ไก่เบตงเป็นไก่เนื้อที่มีคนนิยมรับประทานกันมากเนื่องจากมีรสชาติที่อร่อยเนื่องจากมีลักษณะพิเศษดังนี้ตรงส่วนหนังจะมีสีเหลืองอ่อนเนื้อค่อนข้างเหลืองและก็นุ่ม ไม่ค่อยจะมีไขมันกลิ่นหอมมาก

หมวดหมู่:พันธุ์ไก่ที่มีต้นกำเนิดในประเทศไทย
หมวดหมู่:พันธุ์ไก่
หมวดหมู่:ไก่พื้นเมือง
หมวดหมู่:อำเภอเบตง
หมวดหมู่:สัตว์ที่พบในประเทศไทย
ไก่ดำ

**ไก่ดำ** คือไก่พื้นเมืองที่มีต้นกำเนิดมาจากมองโกเลียส่วนนอก มีรูปร่างสวยงาม มีลักษณะแบบเดียวกับไก่ทั่วไปทุกอย่างเพียงแต่ว่ามีสีดำทั่วทั้งตัวเท่านั้น   นั้นคือ หนังสีดำ เนื้อสีดำ กระดูกสีดำ และก็เครื่องในสีดำ ไก่ดำที่เลี้ยงในเมืองไทยเป็นไก่ดำเลือดผสมเนื่องจากเลี้ยงมานานจึงทำให้ผสมข้ามสายพันธุ์มาเรื่อย ๆ จึงทำให้มีไก่ดำที่มีความหลากหลายทางสายพันธุ์อยู่เรื่อย ๆ แต่ลักษณะไก่ดำพันธุ์แท้นั้นจะต้องมีเนื้อสีดำ หนังสีดำ โดยเฉพาะทั้งแปดอย่างนั้นคือ  ปาก ลิ้น หน้า หงอน เล็บ แข้ง ขา และกระดูกนั้นจะต้องดำสนิท  แต่ว่าไก่ดำนั้นขนไม่มีความจำเป็นต้องมีสีดำเพียงอย่างเดียวด้วยก็ได้

หมวดหมู่:ไก่
หมวดหมู่:สัตว์ที่พบในประเทศไทย
เลิฟอะครอสดิโอเชียน

"**เลิฟอะครอสดิโอเชียน**" () เป็นซิงเกิลที่ 6 ของคุมิ โคดะในรูปแบบแม็กซีซิงเกิล  ออกจำหน่ายเมื่อวันที่ 24 กรกฎาคม พ.ศ. 2545  เปิดตัวสัปดาห์แรกในอันดับที่ 19 ของออริกอนชาร์ต  เป็น  โดยมียอดขายรวม 22,100 แผ่น  เพลง "เลิฟอะครอสดิโอเชียน" เป็นเพลงประกอบโฆษณาเครื่องสำอางของคาเนโบ  ส่วนเพลงหน้าบีบรรจุเพลง "เดอะมีนงออฟพัซ" ฉบับคุมิร้องเดี่ยว  และได้บรรจุเป็นเพลงพิเศษในอัลบั้ม *[[เบสต์~เฟิสต์ติงส์~]]* 

## รายชื่อเพลง
# love across the ocean -Original Mix- 
# the meaning of peace -Original Mix- 
# So Into You -Dub's Electro Remix- Remixed by Izumi"D・M・X"Miyazaki 
# love across the ocean -instrumental- 
# the meaning of peace -instrumental- 
 
## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2545
หมวดหมู่:เพลงญี่ปุ่น
หมวดหมู่:เพลงของคูมิ โคดะ
แอลแดป

**เกณฑ์วิธีเข้าถึงสารบบน้ำหนักเบา** หรือ **แอลแดป** () เป็น Protocol ที่พัฒนามาจาก Protocol X.500 ซึ่งใช้ในการเข้าถึงและ Update ข้อมูลของ Directory ซึ่งDirectory ในทาง Computer ที่จริงก็อาจเรียกได้ว่าเป็น Database แบบพิเศษหรือ Data repository ที่บรรจุรายละเอียดของ Object ต่างๆ เช่น Users, Application, Files, Printer และอื่นๆ รวมทั้ง Security information ของ Object เหล่านี้ด้วย โดยข้อแตกต่างของ Directory กับ Database ปกติ

หมวดหมู่:โพรโทคอลชั้นโปรแกรมประยุกต์
หมวดหมู่:บริการสารบบ
หมวดหมู่:โพรโทคอลบนอินเทอร์เน็ต
หมวดหมู่:มาตรฐานอินเทอร์เน็ต
หมวดหมู่:มาตรฐานโอเพนกรุป
คณะเศรษฐศาสตร์ มหาวิทยาลัยเชียงใหม่

**คณะเศรษฐศาสตร์ มหาวิทยาลัยเชียงใหม่** () ก่อตั้งขึ้นเมื่อ พ.ศ. 2507 เดิมเป็นภาควิชาเศรษฐศาสตร์ คณะสังคมศาสตร์ มหาวิทยาลัยเชียงใหม่ และได้รับการจัดตั้งขึ้นเป็นคณะเศรษฐศาสตร์ เมื่อวันที่ 28 สิงหาคม พ.ศ. 2535 จัดการเรียนการสอนในสาขาเศรษฐศาสตร์ ทั้งในระดับปริญญาตรี ปริญญาโท และปริญญาเอก

## ประวัติ
คณะเศรษฐศาสตร์ มหาวิทยาลัยเชียงใหม่ ได้ทำการเปิดสอนนักศึกษาตั้งแต่ปีการศึกษา 2507 เป็นต้นมา ซึ่งพัฒนามาจากภาควิชาเศรษฐศาสตร์ คณะสังคมศาสตร์ มหาวิทยาลัยเชียงใหม่ ต่อมาได้รับอนุมัติให้จัดตั้งเป็น คณะเศรษฐศาสตร์ เมื่อวันที่ 28 สิงหาคม พ.ศ. 2535 โดยมีจุดมุ่งหมายเพื่อขยายการศึกษาขั้นปริญญาทางการศึกษาออกสู่ภูมิภาคให้สอดคล้องกับ นโยบายของรัฐบาลในการจัดตั้งมหาวิทยาลัยเชียงใหม่ ตามแผนพัฒนาภาคเหนือ ตลอดจนเป็นแหล่งการวิจัยและการบริการวิชาการแก่สังคม

## การจัดอันดับ

เป้าหมายการบรรลุวิสัยทัศน์คณะเศรษฐศาสตร์
ผลการจัดอันดับ QS World University Ranking by Subject ด้าน Economics & Econometrics
* ปี พ.ศ. 2568 อันดับที่ 251-300
Socio-economic Impact ของโครงการที่ดำเนินการในพื้นที่ภาคเหนือ
* ปี พ.ศ. 2565-2568 มูลค่า 165 ล้านบาท
ผลการประเมินคุณภาพองค์กร
* ปี พ.ศ. 2564 EdPEx300 (คะแนนมากกว่า 300)
* ปี พ.ศ. 2566 TQC (คะแนนมากกว่า 350)
* ปี พ.ศ. 2568 TQC+ : Innovation (คะแนนมากกว่า 450)

## หลักสูตร

## อ้างอิง

## แหล่งข้อมูลอื่น
* เว็บไซต์คณะเศรษฐศาสตร์มหาวิทยาลัยเชียงใหม่

ชีเยงใหม่
หมวดหมู่:หน่วยงานในมหาวิทยาลัยเชียงใหม่
ไอบีลีฟอินยู (เฌอครัวซ็องตัว)

"**ไอบีลีฟอินยู (เฌอครัวซ็องตัว)**" () เป็นซิงเกิลที่ อิลดีโววงป๊อป-โอเปร่า และเซลีน ดิออน นักร้องสาวชาวแคนาดาขับร้องร่วมกัน ออกจำหน่ายเมื่อวันที่ 1 พฤษภาคม พ.ศ. 2549 เป็นซิงเกิลที่ 3 ของเซลีนจากอัลบั้ม *[[องเนอช็องช์ปา]]* และซิงเกิลแรกและซิงเกิลเดียวของอิลดีโวจากอัลบั้ม *[[อันโกรา]]*

ลุก ปลามงดงเป็นผู้ประพันธ์เนื้อร้องส่วนที่เป็นภาษาฝรั่งเศสซึ่งเคยทำงานร่วมกับเซลีน ดิออนมาแล้วในอัลบั้ม *[[ดียงช็องต์ปลามงดง]]*

"ไอบีลีฟอินยู (เฌอครัวซ็องตัว)" ออกเผยแพร่ทางวิทยุในสหรัฐอเมริกาเมื่อวันที่ 23 มกราคม พ.ศ. 2549 และออกจำหน่ายในรูปแบบซีดีในยุโรปเมื่อวันที่ 1 พฤษภาคม พ.ศ. 2549 นอกจากนี้ยังเผยแพร่ทางวิทยุในแคนาดาเมื่อเดือนพฤษภาคม พ.ศ. 2549 อีกด้วย 

ไม่มีมิวสิกวิดีโอสำหรับเพลงนี้

เซลีน และอิลดีโวขับร้องเพลงนี้ทางรายการโทรทัศน์ทั่วไปตลอดเดือนตุลาคม พ.ศ. 2548 นอกจากนี้พวกเขายังแสดงเพลงนี้ระหว่างเทศกาลคริต์มาสในปี พ.ศ. 2548 อีกด้วย 

เพลงนี้ขึ้นอันดับสูงสุดที่ 30 ในฝรั่งเศส, 35 ในสวิตเซอร์แลนด์, 31 ในชาร์ตเพลงร่วมสมัยของสหรัฐอเมริกา

เพลงนี้ได้นำบรรจุลงในอัลบั้ม *[[วอยซ์ฟรอมเดอะพีฟาเวิลด์คัป]]* อีกด้วย ซึ่งวางแผงเมื่อวันที่ 20 พฤษภาคม พ.ศ. 2550

เพลงนี้มี 2 ฉบับ โดยแตกต่างกันที่ท่อนร้องว่า "Someday I'll find you" โดยในอัลบั้ม *องเนอช็องช์ปา* ของเซลีน ท่อนนี้ขับร้องโดย อูร์ส บือเลอร์ แต่ในอัลบั้ม *อันโกรา* ของอิลดีโว ขับร้องโดย การ์โลส มารีน

## รูปแบบและรายชื่อเพลง
**ซิงเกิลซีดีสองเพลง** (ยุโรป)

#"ไอบีลีฟอินยู (เฌอครัวซ็องตัว)" – 4:01 
#"ฮาสตามีฟินาล" – 3:36

## ชาร์ต

## อ้างอิง

*เซลีน ดิออน - เว็บไซต์อย่างเป็นทางการ
*เซลีน ดิออน - ประวัติชาร์ต 

อ
อ
อ
เวกเตอร์

thumb|แบบจำลองเวกเตอร์ในหลายทิศทาง

**เวกเตอร์** () เป็นปริมาณในทางคณิตศาสตร์ และ ฟิสิกส์ 

ปริมาณเวกเตอร์ประกอบไปด้วยขนาด (magnitude) และทิศทาง (direction) ซึ่งสามารถใช้ดำเนินการทางคณิตศาสตร์บนปริภูมิเวกเตอร์ (vector space) ต่างจากปริมาณสเกลาร์ที่อธิบายปริมาณด้วยขนาดเพียงอย่างเดียว

เวกเตอร์มีการใช้กันในหลายสาขานอกเหนือจากทางคณิตศาสตร์ โดยเฉพาะในทางวิทยาศาสตร์ฟิสิกส์ และเคมี เช่น การกระจัด 

## อ้างอิง

หมวดหมู่:โครงสร้างทางคณิตศาสตร์
ว
ว
ว
ว
โรงเรียนธีรกานท์บ้านโฮ่ง

**โรงเรียนธีกานท์บ้านโฮ่ง** ชื่อเดิมว่า **โรงเรียนมัธยมศึกษาบ้านโฮ่ง** ตั้งอยู่เลขที่ 335 ถนนลำพูน-ลี้ ตำบลบ้านโฮ่ง อำเภอบ้านโฮ่ง จังหวัดลำพูน

## สัญลักษณ์ของโรงเรียน
สัญลักษณ์ของโรงเรียนธีรกานท์บ้านโฮ่ง มีลักษณะเป็นดอกตะแบกสีม่วงที่มีกลีบขนาดเท่ากันอยู่ 5 กลีบ  ซึ่งต้นตะแบกเป็นต้นไม้ประจำโรงเรียน แต่เดิมพบได้ทั่วไปในบริเวณโรงเรียน แต่ปัจจุบันเหลืออยู่เพียงไม่กี่ต้น  นอกเหนือจากการสื่อความหมายถึงดอกตะแบกแล้ว กลีบของดอกไม้แต่ละกลีบยังสื่อถึงคำขวัญของโรงเรียนที่มีด้วยกันทั้งหมด 5 วรรค คือ จริยะดี มีวินัย ใฝ่ศึกษา เด่นกีฬา สามัคคี มีสีประจำโรงเรียนคือ ม่วง - ขาว ปรัชญาของโรงเรียน ปญฺา โลกสฺมิ ปชฺโชโต  ปัญญาเป็นเแสงสว่างในโลก

## อ้างอิง

## แหล่งข้อมูลอื่น
* 

หมวดหมู่:โรงเรียนในจังหวัดลำพูน
หมวดหมู่:โรงเรียนมัธยมศึกษาประจำอำเภอในจังหวัดลำพูน
หมวดหมู่:โรงเรียนมาตรฐานสากล
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาลำปาง ลำพูน
หมวดหมู่:โรงเรียนที่ก่อตั้งในปี พ.ศ. 2505
หมวดหมู่:สิ่งก่อสร้างในอำเภอบ้านโฮ่ง
วอลเลย์บอลชิงแชมป์เอเชีย

**วอลเลย์บอลชิงแชมป์เอเชีย** อาจหมายถึง
*วอลเลย์บอลชายชิงแชมป์เอเชีย
*วอลเลย์บอลหญิงชิงแชมป์เอเชีย
วัดบ่อพระ

**วัดบ่อพระ**  ตั้งอยู่ที่ หมู่บ้านบ่อพระ  หมู่ที่ 7 ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ อยู่ในเขตปกครองคณะสงฆ์ตำบลคุ้งตะเภา มีฐานะเป็นที่พักสงฆ์ สังกัดการปกครองคณะสงฆ์มหานิกาย ภาค 5

## ประวัติ

**ที่พักสงฆ์บ่อพระ** เริ่มก่อตั้งและมีพระภิกษุมาจำพรรษามาตั้งแต่ปี พ.ศ. 2516 เหตุที่ก่อตั้งที่พักสงฆ์แห่งนี้เพราะว่าเมื่อก่อนนี้ไม่มีวัดที่อยู่ใกล้ และการไปทำบุญของบรรดาญาติโยมนั้นก็เป็นการลำบากและบ้านบ่อพระนั้นก็เริ่มขยายตัว เพราะพื้นที่ส่วนมากเป็นที่ดินของ ส.ป.ก. จึงได้ จัดสรรที่ดินให้แก่ราษฎรประชาชนก็เริ่มมีจำนวนมาก จึงได้จัดตั้งที่พักสงฆ์แห่งนี้ขึ้นมาเพื่อให้ประชาชนใกล้เคียงได้มาบำเพ็ญกุศล

ความเป็นมาของชื่อวัด **"บ่อพระ"** นั้น มาจากในอดีตเคยมีพระภิกษุจาริกธุดงค์มาพักและได้ขุดบ่อน้ำซึมขึ้นมา เพื่อให้ชาวบ้านที่สัญจรผ่านมาจะได้อาศัยดื่มกิน เนื่องจากในสมัยก่อนบริเวณแถบหมู่บ้านบ่อพระเป็นป่าทึบและมีทางผ่านไปเมืองฝางสวางคบุรี ตามคำบอกเล่าของคนเฒ่าคนแก่กล่าวว่าอดีตแถบที่นากว้างด้านทิศเหนือของบ้านบ่อพระใกล้กับเมืองฝาง เป็นสถานที่รบพุ่งกันในสมัยโบราณเมื่อคราวสมเด็จพระเจ้าตากสินมหาราช และเจ้าพระยามหากษัตริย์ศึกยกทัพมาตีเอาก๊กพระฝาง ซึ่งปรากฏว่าได้มีผู้ขุดพบอาวุธสมัยโบราณในบริเวณนั้นเสมอ ๆ 

อีกตำนานหนึ่งกล่าวว่าพระธุดงค์ได้ขุดบ่อน้ำและพบพระพุทธรูปในหลุมที่ขุดนั้น จึงเรียกกันต่อมาว่า "บ้านบ่อพระ"

## รายนามผู้ดูแลที่พักสงฆ์และเจ้าอาวาสวัดบ่อพระ

### รายนามผู้ดูแลที่พักสงฆ์บ้านบ่อพระ

รายนามผู้ดูแลที่พักสงฆ์บ้านบ่อพระ ก่อนได้รับการอนุญาตตั้งวัด พ.ศ. 2516 - พ.ศ. 2550

### รายนามเจ้าอาวาสวัดบ่อพระ

รายนามเจ้าอาวาสวัดบ่อพระ หลังได้รับการอนุญาตตั้งวัด พ.ศ. 2550 - ปัจจุบัน

## อาณาเขตที่ตั้งวัด

พื้นที่ตั้งของวัดมีลักษณะเป็นที่ดอน

* **ทิศเหนือ** จดที่ผู้พันปรีชา วันขวัญ
* **ทิศใต้** จดถนนสาธารณะ
* **ทิศตะวันออก** จดโรงเรียนบ้านบ่อพระ
* **ทิศตะวันตก** จดถนนสาธารณะ

## ศาสนสถาน-ถาวรวัตถุ
* **[[ศาลาการเปรียญ]]** กว้าง 14 เมตร ยาว 12 เมตร สร้างเมื่อ พ.ศ. 2516 เป็นอาคารครึ่งตึกครึ่งไม้
* **กุฏิสงฆ์** จำนวน 2 หลัง เป็นอาคารตึก 2 หลัง 
* **วิหารกว้าง** 8 เมตร ยาว 12 เมตร สร้างเมื่อ พ.ศ. 2516 เป็นอาคาร 2 ชั้น
* **ศาลาบำเพ็ญกุศล** จำนวน 1 หลัง สร้างด้วยคอนกรีต 1 หลัง

## สังกัดการปกครองคณะสงฆ์

## ดูเพิ่ม

## อ้างอิง

* ราชัย ธมมสโร,พระ. เอกสาร . อุตรดิตถ์ : ที่พักสงฆ์บ้านบ่อพระ, ๒๕๔๙. (อัดสำเนา)
* ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ 

## แหล่งข้อมูลอื่น

บ่อพระ
บ่อพระ
การถ่ายเอกสาร

thumb|ขั้นตอนการถ่ายเอกสาร

**เครื่องถ่ายเอกสาร** () เป็นขบวนการที่ใช้ในเครื่องถ่ายเอกสาร คิดค้นโดยนักฟิสิกส์ชื่อ เชสเตอร์ คาร์ลสัน ในปี พ.ศ. 2481 และได้จดสิทธิบัตรกระบวนการทำสำเนาอย่างง่าย ซึ่งได้เปลี่ยนโฉมงานในสำนักงานไปมาก คาร์ลสันเริ่มต้นจากการคิดค้นทำแบบพิมพ์สีเขียวและเอกสารอื่น ๆ ในปี พ.ศ. 2481 เขาได้ค้นพบวิธีทำสำเนาอย่างหยาบโดยใช้ประจุไฟฟ้า (คล้ายกับไฟฟ้าสถิต) กระบวนการดังกล่าวเรียกว่า Xerography ซึ่งมาจากภาษากรีกสองคำ คือ Xerox และ graphics ซึ่งแปลว่า แห้ง และ พิมพ์ ตามลำดับ ดังนั้น Xerography จึงหมายถึงการพิมพ์แห้ง

## กระบวนการถ่ายเอกสาร
# เริ่มต้นจากดรัมซึ่งเคลือบด้วยสารซีลีเนียมหมุนไปโดยรอบ ภายใต้ขั้วไฟฟ้าแรงดันสูง (7,000 โวลต์) สารซีลีเนียมบนผิวดรัมจะเกิดมีประจุ ไฟฟ้าบวก
# ต่อมา เลนส์และกระจกเงาจะฉายภาพจากเอกสารต้นฉบับลงบนดรัมที่กำลังหมุน ส่วนขาวของเอกสารต้นฉบับจะทำให้ประจุไฟฟ้าบนดรัมหายไป แต่ส่วนดำของเอกสารต้นฉบับไม่ทำลายประจุไฟฟ้า ดังนั้น ดรัมจึงมีประจุไฟฟ้าบวกเหลืออยู่ตามแนวเส้นสีดำบนเอกสารต้นฉบับ
# ประจุไฟฟ้าบวกบนดรัมที่เหลืออยู่จะมีลักษณะเหมือนกับเงาในกระจกของต้นฉบับ ผงหมึกซึ่งมีประจุไฟฟ้าลบจะเข้าเกาะบริเวณที่มีประจุไฟฟ้าบวกบนดรัม
# หลังจากนั้น แผ่นกระดาษซึ่งมีประจุไฟฟ้าบวกจะกลิ้งไปบนดรัมที่กำลังหมุนและดูดผงหมึกบนดรัมมาไว้บนกระดาษ ภาพที่ได้จึงมีลักษณะเหมือนกับต้นฉบับ
# ขั้นตอนสุดท้าย ความร้อนจะทำให้ผงหมึกอ่อนตัวและหลอมติดกับเนื้อกระดาษ ได้เป็นสำเนาที่ถาวรออกจากเครื่องถ่ายเอกสาร

## อ้างอิง
* Schiffer, Michael Brian (2003). Draw the Lightning Down:Benjamin Franklin and electrical technology in the Age of Enlightenment.  Univ. of California Press. ISBN 0520238028. , p.242-244

## ดูเพิ่ม
* เครื่องถ่ายเอกสาร

หมวดหมู่:ไฟฟ้าสถิต
หมวดหมู่:การถ่ายภาพ
หมวดหมู่:การพิมพ์
หมวดหมู่:สิ่งประดิษฐ์ของสหรัฐ
โซอินทูยู

"**โซอินทูยู**" (เขียนตามแบบเป็น *So into You*) เป็นซิงเกิลเดี่ยวที่ 4 ของโคดะ คูมิ นักร้องชาวญี่ปุ่น โดยติดอันดับ 50 ในชาร์ตออริคอนและคงอยู่ในชาร์ตเพียงสองสัปดาห์

## ข้อมูล
"โซอินทูยู" เป็นซิงเกิลที่ 4 ของโคดะ คูมิ ขึ้นอันดับต่ำในชาร์ตรายสัปดาห์ของออริคอน โดยอยู่ในอันดับที่ 50 และอยู่บนาร์ตเพียงสองสัปดาห์

เพลงนี้ใช้เป็นธีมใน *Rank Kingdom* (ランク王国 / RANKU Oukoku) และ *Tokyo Club Gang*

## รายชื่อเพลง

 
## อ้างอิง

## แหล่งข้อมูลอื่น
* Official Avex Network website
* Ranking – Oricon Style

หมวดหมู่:ซิงเกิลในปี พ.ศ. 2545
หมวดหมู่:เพลงญี่ปุ่น
หมวดหมู่:เพลงของคูมิ โคดะ
การ์โล กูดีชีนี

**การ์โล กูดีชีนี** () อดีตนักฟุตบอลชาวอิตาลี ในตำแหน่งผู้รักษาประตู เคยเล่นในพรีเมียร์ลีกให้กับสโมสรฟุตบอลเชลซีและทอตนัม ฮอตสเปอร์ โดยในช่วงที่เล่นให้กับเชลซีได้รับฉายาว่าเดอะสไปเดอร์แมน ด้วยลีลาการป้องกันประตูที่เหนียวแน่นไว้ใจได้ เป็นผู้รักษาประตูมือ 1 ก่อนการเข้ามาของ ปีเตอร์ เช็ก นายประตูรุ่นน้อง ชาวเช็ก
## ประวัติ
อดีตผู้รักษาประตูมือหนึ่งของเชลซี ที่ไม่มีใครมาแย่งตำแหน่งได้เป็นเวลาสองฤดูกาล คาร์โล ถูกเลือกให้เป็นผู้รักษาประตูยอดเยี่ยมในช่วงนั้น เขามีปฏิกิริยาตอบโต้ที่รวดเร็ว เท้าไวแถมยังถูกยกให้เป็นหนึ่งในผู้รักประตูที่เซฟจุดโทษได้ดีที่สุดที่เคยมีมา

จิอันลูกก้า วิอัลลี่ ดึงตัวเขามาจากเอซี มิลาน ด้วยค่าตัว 160,000 ปอนด์ เขาเริ่มเล่นที่มิลานทีมที่พ่อของเขา ฟาบิโอได้เป็นตำนานของทีมในฐานะผู้รักประตูที่เก่งที่สุดของทีมช่วงศตวรรษที่ 20 จากการโหวตของแฟนบอลรอสโซเนรี่

กูดีชีนี เล่นให้มิลาน ในศึกยูฟ่าแชมเปียนส์ลีก สองนัดแต่ไม่ได้รับโอกาสลงเล่นในเซเรียอา เลยก่อนจะถูกปล่อยยืมตัวและประสบปัญหาบาดเจ็บที่หัวไหล่เป็นเวลาสองปีสร้างปัญหาให้เ
ขาทำให้ลงเล่นให้ลาซิโอ เพียงแค่นัดเดียว

ก่อนที่วิอัลลี่จะดึงตัวเขามาเป็นตัวสำรองของเอ๊ด เดอ ฮอย ในปี 1999 ซึ่งตอนนั้นเขาเกือบได้ไปเล่นในลีกที่ต่ำกว่าเซเรีย อา แล้วโดยตอนนั้นมาเชลซี ด้วยสัญญายืมตัวหนึ่งปีก่อนย้ายร่วมทีมถาวร

เมื่อเดอ ฮอย เริ่มโรยราก็ถึงเวลาของกูดีชีนี แม้จะมีคู่แข่งอย่างมาร์ค บอสนิช เขาได้รับการโหวตให้เป็นผู้เล่นแห่งปีในฤดูกาล 2001/02 และแทบจะไม่ได้ลงเล่นเลยเมื่อฤดูกาลก่อนเนื่องจากปัญหาบาดเจ็บ

เชลซีดึงปีเตอร์ เช็ก มาร่วมทีมช่วงปิดฤดูกาล 2004 ทำให้คาร์โล มีคู่แข่งก่อนที่จะกลายเป็นมือสองแต่ก็ได้เล่นในเกมบอลถ้วยในอังกฤษแต่ก็พลาดเกมนัดชิงชนะเลิศบอลคาร์ลิ่ง คัพ ที่ทีมเป็นแชมป์เนื่องจากติดโทษแบน

มีเพียงจอห์น เทร์รี เท่านั้นในทีมชุดนี้ที่อยู่เชลซี นานกว่าเขา ก่อนในปี 2009 ท็อตแน่ม ฮ็อตเสปอร์ จะคว้าเขาไปร่วมทีมแต่ก็ยังเป็นมือสองของเฮลลิญโญ่ โกเมซ ผู้รักษาประตูชาวบราซิล

และย้ายไปลีค อเมริกา LOS ANGELES GALAXY

หมวดหมู่:นักฟุตบอลชาวอิตาลี
หมวดหมู่:ผู้เล่นเอซี มิลาน
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:บุคคลจากมิลาน
กองทัพปลดปล่อยชาติกะเหรี่ยง

**กองทัพปลดปล่อยชาติกะเหรี่ยง** (; ) เป็นหน่วยงานทางทหารของสหภาพแห่งชาติกะเหรี่ยง หลังจากที่พม่าได้รับเอกราชจากอังกฤษเมื่อปี ค.ศ. 1948 ได้เกิดความตึงเครียดระหว่างชาวกะเหรี่ยงกับพม่า ชาวกะเหรี่ยงส่วนหนึ่งต้องการเอกราช อีกส่วนหนึ่งต้องการอยู่กับพม่าต่อไป ความตึงเครียดนี้นำไปสู่สงครามประชาชนในรัฐกะเหรี่ยง รัฐบาลพม่าปราบปรามกลุ่มต่อต้านด้วยความรุนแรง ผู้นำกองกำลังทหารของกะเหรี่ยงถูกจับกุมและแทนที่ด้วยนายทหารพม่าที่มีแนวคิดหัวรุนแรงในการต่อต้านกะเหรี่ยงคือนายพลเน วิน ผลของการปราบปรามนี้ทำให้ชาวกะเหรี่ยงหันมาต่อต้านรัฐบาลพม่า และนำไปสู่การรวมตัวจัดตั้งกลุ่มการเมืองเพื่อเรียกร้องเอกราชในที่สุด

ในการต่อสู้ช่วงแรก ๆ กองทัพกะเหรี่ยงมีชัยชนะในทางภาคเหนือของพม่า เข้ายึดครองเมืองมัณฑะเลย์ได้ แต่ผลจากการที่ไม่ได้รับการสนับสนุนอย่างพอเพียง จึงต้องถอนกำลังกลับไปยังภาคตะวันออกเฉียงใต้ของพม่า นับจากเวลานั้น กองทัพปลดปล่อยชาติกะเหรี่ยงยังคงต่อสู้เพื่อเอกราชของรัฐกะเหรี่ยงต่อไป โดยมีฐานที่มั่นอยู่ทางตะวันออกของพม่าใกล้แนวชายแดนไทย ซึ่งเป็นบริเวณที่มีชาวกะเหรี่ยงอยู่เป็นจำนวนมาก

## อ้างอิง

## แหล่งข้อมูลอื่น
* 

หมวดหมู่:ขบวนการแบ่งแยกดินแดนกะเหรี่ยง
หมวดหมู่:ชาวกะเหรี่ยง
หมวดหมู่:องค์การกึ่งทหารในประเทศพม่า
หมวดหมู่:ความสัมพันธ์ทางการทหารไทย–พม่า
มหาจักรีบรมราชวงศ์

**มหาจักรีบรมราชวงศ์** อาจหมายถึง
# ราชวงศ์จักรี
# เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ มีอักษรย่อว่า ม.จ.ก.
ธงไชย รัฐไชย

**ธงไชย รัฐไชย** เป็นอดีตนักฟุตบอลชาวร้อยเอ็ด 

ธงไชยจบการศึกษาระดับปริญญาตรี จากมหาวิทยาลัยศรีนคริทรวิโรฒ วิทยาเขตพลศึกษามหาสารคาม
โดยเข้าร่วมการคัดเลือกกีฬาฟุตบอลทุกรายการ และทำให้เป็นที่รู้จักจากการแข่งขันฟุตบอลโค้กคัพ  
ต่อจากนั้นก็เข้าสังกัดสโมสรฟุตบอลธำรงไทยสโมสร สโมสรฟุตบอลสุพรรณบุรี  และสโมสรฟุตบอลโอสถสภาตามลำดับ  
และเป็นที่รู้จักมากขึ้นก็ช่วงที่สังกัดสโมสรสุพรรณบุรี ในฟุตบอลไทยแลนด์พรีเมียร์ลีก 2549 
ซึ่งเขาได้รับรางวัล ดังนี้
#นักเตะยอดเยี่ยมประจำเดือนมีนาคม  2549 
#อันดับ 2 ผู้ทำประตูสูงสุดของฤดูกาล (9 ประตู)

ต่อมาเขาได้ย้ายมาเล่นสโมสรพนักงานยาสูบและได้ย้ายมาเล่นที่สุพรรณบุรีอีกครั้งพอจบซีซั่นแรกเลยย้ายมาอยู่สโมสรศรีราชาเอฟซี 
ได้ย้ายเข้าสังกัดบ้านเกิดสโมสรฟุตบอลร้อยเอ็ด ยูไนเต็ดตั้งแต่ฤดูกาล 2011-2014
เข้าร่วมทัพสังกัดสโมสรอุบล ยูเอ็มที ยูไนเต็ด ตั้งแต่ฤดูกาล 2015-2017(เลค1) และเข้าร่วมสังกัดสโมสรระยองเอฟซี 2017(เลค2)
ในฟุตบอลชิงถ้วยพระราชทาน ปี พ.ศ. 2560 
รายการแข่งขันฟุตบอลภูพานราชนิเวศน์ ครั้งที่ 36 เข้าร่วมทัพสังกัดจังหวัดร้อยเอ็ด เป็นโค้ชและผู้เล่น ได้สร้างผลงานพาทีมจังหวัดร้อยเอ็ดได้รับรางวัลรองชนะเลิศอันดับ 1

## ความสำเร็จ
### สโมสร
;ร้อยเอ็ด พีบี ยูไนเต็ด
* ลีกภูมิภาค ดิวิชัน 2: 2556

;อุบล ยูเอ็มที ยูไนเต็ด

*ลีกภูมิภาค ดิวิชัน 2: 2558

*ลีกภูมิภาคโซนภาคตะวันออกเฉียงเหนือ (รองชนะเลิศ) :2558

หมวดหมู่:นักฟุตบอลชายชาวไทย
หมวดหมู่:ผู้เล่นสโมสรฟุตบอลอุบล ยูไนเต็ด
หมวดหมู่:กองหน้าฟุตบอล
หมวดหมู่:นักฟุตบอลจากจังหวัดร้อยเอ็ด
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลยาสูบ
หมวดหมู่:ผู้เล่นสโมสรฟุตบอลศรีราชา
หมวดหมู่:ผู้เล่นสโมสรฟุตบอลร้อยเอ็ด ยูไนเต็ด
หมวดหมู่:ผู้เล่นสโมสรฟุตบอลระยอง
หมวดหมู่:ผู้เล่นสโมสรฟุตบอลศรีสะเกษ ยูไนเต็ด
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมสโมสรฟุตบอลร้อยเอ็ด ยูไนเต็ด
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:ผู้เล่นในไทยลีก 4
สันนิบาตต่อต้านการแยกพม่าออกจากอินเดีย

**สันนิบาตต่อต้านการแยกพม่าออกจากอินเดีย**  (Anti-Separationist League) เป็นการรวมกลุ่มทางการเมืองในพม่า ที่ต้องการให้อังกฤษปกครองพม่าในฐานะเป็นส่วนหนึ่งของอินเดียต่อไป กลุ่มนี้ได้รับการสนับสนุนจากประชาชนและพระสงฆ์ แต่ความแตกแยกในหมู่ผู้นำ ทำให้ไม่สามารถดำเนินการให้สำเร็จได้ ในที่สุด อังกฤษได้แยกพม่าออกจากอินเดียเมื่อ พ.ศ. 2478 

## การปกครองพม่าของอังกฤษสมัยอาณานิคม

แต่เดิมอังกฤษผนวกพม่าเป็นมณพลหนึ่งของอินเดีย เริ่มให้สิทธิปกครองตนเองแก่พม่าระดับหนึ่งเมื่อ พ.ศ. 2466 โดยจัดการปกครองในลักษณะรัฐบาลคู่ และแจ้งว่าเมื่อปกครองด้วยระบบนี้ได้สิบปีจะประเมินผลเพื่อจัดการปกครองพม่าให้เหมาะสมต่อไป อังกฤษเริ่มตั้งคณะกรรมการประเมินผลเมื่อ พ.ศ. 2472 ความเห็นของชาวพม่าในขณะนั้นแตกเป็นสองฝ่ายคือฝ่ายหนึ่งต้องการให้แยกพม่าออกมาจากอินเดีย อีกฝ่ายหนึ่งต้องการให้พม่ารวมตัวกับอินเดียไปอีกระยะหนึ่ง

## การต่อต้านอังกฤษ

กลุ่มที่ต้องการให้รวมพม่ากับอินเดียต่อไปก่อนแล้วค่อยแยกตัวออกมาภายหลังนี้ เป็นกลุ่มที่ไม่ไว้ใจและต่อต้านอังกฤษ ฐานเสียงส่วนใหญ่เป็นพวกพระสงฆ์หัวรุนแรงและประชาชนในชนบท กลุ่มนี้รวมตัวกันและจัดตั้งเป็นสันนิบาตต่อต้านการแยกพม่าออกจากอินเดียใน พ.ศ. 2475 

สภานิติบัญญัติมีมติให้แยกพม่าออกจากอินเดียใน พ.ศ. 2473 แต่กลุ่มที่ต่อต้านไม่ยอมรับมติมีการรวมตัวกันต่อต้านจนต้องมีการประชุมกันใหม่ในปีต่อมา แต่ก็ยังหาข้อยุติไม่ได้ อังกฤษจึงจัดให้มีการเลือกตั้งสภานิติบัญญัติใน พ.ศ. 2475 ซึ่งผลการเลือกตั้งปรากฏว่าฝ่ายต่อต้านการแยกตัวออกจากอินเดียเป็นฝ่ายชนะด้วยคะแนน 42 ต่อ 29 ที่นั่ง ฝ่ายอังกฤษไม่พอใจผลการเลือกตั้ง และพยายามขู่ว่าพม่ามางเลือกสองทางเท่านั้น คือแยกตัวออกจากอินเดียในตอนนี้หรือรวมตัวกับอินเดียต่อไปโดยไม่มีการแยกตัวออกมาอีก
ความแตกแยกของฝ่ายต่อต้าน
## ผลสุดท้าย
จากแรงบีบคั้นของอังกฤษทำให้ผู้นำของสันนิบาตต่อต้านการแยกพม่าออกจากอินเดียเกิดความแตกแยกทางความคิด จนในที่สุด ดร.บามอว์และอูชิตฮไลน์ ผู้นำคนสำคัญของกลุ่มปฏิเสธการอภิปรายในสภาเกี่ยวกับเรื่องนี้ อิทธิพลของสันนิบาตต่อต้านการแยกพม่าออกจากอินเดียจึงลดลง ผลสุดท้าย อังกฤษอนุมัติให้พม่าแยกตัวออกจากอินเดียตามข้อเสนอของสภาใน พ.ศ. 2477 การต่อสู้ของสันนิบาตต่อต้านการแยกพม่าออกจากอินเดียจึงสิ้นสุดลงด้วยความพ่ายแพ้

## อ้างอิง
* สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B กทม. ราชบัณฑิตยสถาน. 2539
หมวดหมู่:ขบวนการทางการเมืองในประเทศพม่า
ไวยากรณ์ภาษาเบงกอล

ภาษาเบงกอลเป็นภาษาที่มีการผันคำตามการกเช่นเดียวกับภาษากลุ่มอินโด-อารยันอื่น ๆ แต่ไม่มีการผันคำตามเพศ เรียงประโยคแบบประธาน-กรรม-กริยา

## คำสรรพนาม
คำสรรพนามแบ่งเป็นบุรุษที่ 1 2 และ 3 และแบ่งเป็นเอกพจน์กับพหูพจน์ ไม่มีความแตกต่างระหว่างเพศ มีการแบ่งสรรพนามบุรุษที่ 3 ตามความใกล้เคียงคือใช้กับผู้ที่อยู่ใกล้ อยู่ไกลออกไปและไม่อยู่ในสถานที่นั้น และยังแบ่งสรรพนามตามระดับความสนิทสนมและความสุภาพ

มีการผันสรรพนามตามการก การกประธานใช้กับสรรพนามที่เป็นประธานของประโยค การกกรรมใช้กับสรรพนามที่เป็นกรรมตรงหรือกรรมรองของประโยค ตารางต่อไปนี้เป็นการแสดงสรรพนามแทนบุคคลในการกประธานและการกกรรม

## คำนาม

### การก

คำนามมีการผันตามการกเช่นกันโดยการกสำหรับนามได้แก่ การกประธาน การกกรรม การกแสดงความเป็นเจ้าของ และการกสถานที่ การผันคำนามขึ้นกับการมีหรือไม่มีชีวิตของคำนามด้วย

## คำลักษณนาม
ในการนับ ภาษาเบงกอลมีคำลักษณนามเช่นเดียวกับภาษาในเอเชียอื่น ๆ เช่น ภาษาจีน ภาษาญี่ปุ่น และภาษาไทย คำลักษณนามอยู่ระหว่างตัวเลขและนาม นามทั่วไปมีคำลักษณนามรวมคือ ta แต่มีนามจำนวนมากที่มีคำลักษณนามจำเพาะ เช่น jon ใช้กับมนุษย์เท่านั้น

การละคำลักษณนามในประโยคถือว่าผิดไวยากรณ์ แต่การใช้ลักษณนามโดยละคำนามนั้นถือว่ายอมรับได้ เช่นใช้ jon แทนคำว่า loke (บุคคล) ในประโยคได้ เพราะ jon เป็นลักษณนามของ loke เท่านั้น 

## ปรบท
ตรงกับคำบุพบทในภาษาไทย เพียงแต่วางไว้หลังคำนามการกกรรม การกความเป็นเจ้าของ หรือแสดงสถานที่ ตัวอย่างปรบทได้แก่ ปรบทสำหรับการกประธาน เช่น age (ก่อน) oi pare (ข้าม) jonno (สำหรับ) ปรบทสำหรับการกกรรม เช่น dhore (เป็นเวลา) porjonto (จนกระทั่ง) nie (รวม)

## คำกริยา
คำกริยาในภาษาเบงกอลประกอบด้วยรากศัพท์และคำลงท้าย การสร้างนามกริยาทำได้โดยการเติม –a เข้ากับรากศัพท์ เช่น rakha (การวาง) รากศัพท์อาจจะลงท้ายด้วยสระหรือพยัญชนะ คำริยาประกอบด้วยการผันตามกาลและบุคคลซึ่งจะเปลี่ยนแปลงตรงส่วนท้ายคำ เสียงสระในคำอาจเปลี่ยนแปลงได้เมื่อได้รับอิทธิพลจากสระอื่น เช่น รากศัพท์ lekh (เขียน) เป็น tomara lekho (พวกเธอเขียน) และ amara likhi (พวกเราเขียน)

### บุคคลและรูปแบบ
คำกริยาผันตามบุคคลและระดับความนับถือแต่ไม่ผันตามจำนวน รูปแบบของกริยามีสองแบบคือ แบบบ่งชี้ใช้กับการยืนยันข้อเท็จจริง และแบบบังคับใช้แสดงความเห็น

### กาล
ภาษาเบงกอลมีกาลธรรมดาสี่แบบ คือ ปัจจุบันธรรมดา อดีตกาลธรรมดา อดีตตามประเพณี และอนาคตกาล
เบงกอล
หมวดหมู่:ภาษาเบงกอล
อำเภอบึงบูรพ์

**บึงบูรพ์** เป็นอำเภอหนึ่งในจังหวัดศรีสะเกษ มีที่ตั้งอยู่ทางตะวันตกเฉียงเหนือของจังหวัด มีอาณาเขตติดต่อกับจังหวัดสุรินทร์ทางทิศเหนือและทิศตะวันตก จัดเป็นอำเภอที่มีขนาดเล็กและมีจำนวนประชากรน้อยที่สุดในจังหวัดศรีสะเกษ โดยได้รับการยกฐานะขึ้นเป็นอำเภอบึงบูรพ์เมื่อปี พ.ศ. 2537   

## ประวัติ
อำเภอบึงบูรพ์จัดตั้งขึ้นเป็นกิ่งอำเภอเมื่อวันที่ 18 กรกฎาคม พ.ศ. 2520 โดยแยกตำบลเป๊าะ ตำบลโดด ตำบลเสียว และตำบลหนองม้าออกจากอำเภออุทุมพรพิสัย ต่อมาในปี พ.ศ. 2522 ได้มีประกาศให้ตำบลโดด ตำบลเสียว และตำบลหนองม้า กลับไปขึ้นกับอำเภออุทุมพรพิสัยเช่นเดิม ต่อจากนั้นในปี พ.ศ. 2523 จึงได้มีการจัดตั้งตำบลบึงบูรพ์ขึ้นอีกตำบลหนึ่ง

บึงบูรพ์ได้รับการยกฐานะเป็นอำเภอเมื่อวันที่ 4 มิถุนายน พ.ศ. 2537

## ที่ตั้งและอาณาเขต
อำเภอบึงบูรพ์ตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอรัตนบุรี (จังหวัดสุรินทร์) และอำเภอราษีไศล
* **ทิศตะวันออก** ติดต่อกับอำเภอราษีไศลและอำเภออุทุมพรพิสัย
* **ทิศใต้** ติดต่อกับอำเภอโพธิ์ศรีสุวรรณ
* **ทิศตะวันตก** ติดต่อกับอำเภอรัตนบุรี (จังหวัดสุรินทร์)

## การแบ่งเขตการปกครอง
### การปกครองส่วนภูมิภาค
อำเภอบึงบูรพ์แบ่งพื้นที่การปกครองออกเป็น 2 ตำบล 25 หมู่บ้าน ได้แก่

### การปกครองส่วนท้องถิ่น
ท้องที่อำเภอบึงบูรพ์ประกอบด้วยองค์กรปกครองส่วนท้องถิ่น 2 แห่ง ได้แก่
* **เทศบาลตำบลบึงบูรพ์** ครอบคลุมพื้นที่ตำบลบึงบูรพ์ทั้งตำบลและบางส่วนของตำบลเป๊าะ
* **องค์การบริหารส่วนตำบลเป๊าะ** ครอบคลุมพื้นที่ตำบลเป๊าะ (นอกเขตเทศบาลตำบลบึงบูรพ์)

## สภาพภูมิประเทศ
สภาพพื้นที่ของอำเภอบึงบูรพ์มีลักษณะเป็นที่ราบสูง สลับกับที่ลุ่ม สภาพดินเป็นดินร่วนปนทราย มีลำห้วยทับทันไหลผ่านทางทิศตะวันตกและเป็นแนวแบ่งเขตการปกครองระหว่างอำเภอบึงบูรพ์กับอำเภอรัตนบุรี จังหวัดสุรินทร์  

## ทรัพยากรธรรมชาติ
***ทรัพยากรป่าไม้** 
**ป่าสงวนแแห่งชาติโนนลาน มีเนื้อที่ประมาณ 8,000 ไร่
**ป่าสงวนแห่งชาติดงใหญ่ มีเนื้อที่ประมาณ 2,500 ไร่

ปัจจุบันป่าสงวนแห่งชาติทั้ง 2 แห่งนี้ มีสภาพเป็นป่าเสื่อมโทรม และอนุญาตให้ราษฎรเข้าไปทำกินได้บางส่วน โดยการออกใบอนุญาตเช่าที่ทำกินให้

***ทรัพยากรน้ำ**
**ลำห้วยทับทัน เป็นแหล่งน้ำตามธรรมชาติที่สำคัญที่สุดของอำเภอบึงบูรพ์ ปัจจุบันได้รับการพัฒนาสร้างฝายทดน้ำขึ้น 2 แห่ง คือ ฝายโนนลาน ในตำบลเปีะ และฝายหนองหล่ม ในตำบลบึงบูรพ์
**หนองบึงบูรพ์ เป็นหนองน้ำขนาดใหญ่ที่สุดในอำเภอ มีพื้นที่ประมาณ 400 ไร่ ตั้งอยู่ทางทิศตะวันออกของตำบลบึงบูรพ์
**หนองหล่ม มีพื้นที่ประมาณ 200 ไร่ ตั้งอยู่ทางทิศตะวันตกของอำเภอบึงบูรพ์

## การศึกษา
***ระดับประถมศึกษา** อำเภอบึงบูรพ์มีโรงเรียนประถมศึกษาอยู่ทั้งสิ้น 6 โรงเรียน ซึ่งในจำนวนนี้มี 2 โรงเรียนที่เปิดสอนถึงระดับมัธยมศึกษาตอนต้น โดยมีรายชื่อสถานศึกษาดังต่อไปนี้
**โรงเรียนอนุบาลบึงบูรพ์ (ประจำอำเภอ)
**โรงเรียนชุมชนบ้านหนองคู (ขยายโอกาส)
**โรงเรียนบ้านม่วง (ขยายโอกาส)
**โรงเรียนบ้านหาด (อสพป.13)
**โรงเรียนบ้านโนนลาน
**โรงเรียนบ้านหมากยาง(ยุบรวม กันภายในโรงเรียนในเขตอำเภอบึงบูรพ์)

***ระดับมัธยมศึกษา** ในอำเภอบึงบูรพ์มีโรงเรียนมัธยมศึกษาอยู่เพียงแห่งเดียวและมีชื่อเดียวกันกับชื่ออำเภอ คือ โรงเรียนบึงบูรพ์

## การสาธารณสุข
อำเภอบึงบูรพ์มีโรงพยาบาลชุมชนระดับอำเภอ 1 แห่ง คือ โรงพยาบาลบึงบูรพ์ มีจำนวนเตียงผู้ป่วย 30 เตียง นอกจากนี้ยังโรงพยาบาลส่งเสริมสุขภาพตำบลอีก 2 แห่ง ได้แก่
*โรงพยาบาลส่งเสริมสุขภาพตำบลหนองคูใหญ่ ตำบลเป๊าะ
*โรงพยาบาลส่งเสริมสุขภาพตำบลบ้านม่วง ตำบลเป๊าะ

## อ้างอิง

บึงบูรพ์
ประธานพระครูพราหมณ์

[thumb|350px|[พระมหาราชครูพิธีศรีวิสุทธิคุณ (ชวิน รังสิพราหมณกุล) ขณะประกอบพิธีกรรมทางศาสนา]]
**ประธานพระครูพราหมณ์** เป็นตำแหน่งหัวหน้าคณะพราหมณ์ประจำเทวสถานโบสถ์พราหมณ์ เป็นผู้นำสูงสุดแห่งลัทธิพราหมณ์ในประเทศไทย โดยมีการสืบทอดตำแหน่งอยู่ภายในสายสกุลที่สืบทอดมาจากชาวอินเดียที่นับถือศาสนาฮินดูซึ่งอพยพมาตั้งรกรากในประเทศไทย 

ปัจจุบันมีตระกูลพราหมณ์ที่ปฏิบัติหน้าที่ถวายงานพระราชพิธีหรือที่เรียกกันว่าพราหมณ์หลวง ซึ่งสืบสายมาจากบรรพบุรุษทั้งสิ้น 7 ตระกูล ได้แก่ สยมภพ โกมลเวทิน นาคะเวทิน วุฒิพราหมณ์ ภวังคนันท์ รัตนพราหมณ์ บุรณศิริ และรังสิพราหมณกุล ส่วนตระกูลพราหมณ์ที่ไม่มีผู้บวชพราหมณ์เพื่อสืบทอด ได้แก่ คุรุกุล ศิริพราหมณกุล วสุพราหมณ์ สตะเวทิน สวัสดิเวทิน เศตะพราหมณ์ และจารุเสน พราหมณ์ทุกตระกูลในไทยล้วนเป็นพุทธศาสนิกชน แต่ยังคงเคารพบูชาเทพเจ้าฮินดูไปด้วย

การแต่งตั้งผู้ดำรงตำแหน่งพระราชครูวามเทพมุนี จะพิจารณาเลือกจากบุคคลที่อยู่ในสายสกุลที่ใกล้ชิดกับพระราชครูวามเทพมุนีคนก่อน ดำรงตำแหน่งพราหมณ์ราชสำนัก โดยพระบาทสมเด็จพระเจ้าอยู่หัวทรงเป็นผู้แต่งตั้ง เนื่องจากพราหมณ์ราชสำนักเป็นข้าราชการในสังกัดกองพระราชพิธี สำนักพระราชวัง

ประธานพระครูพราหมณ์คนปัจจุบันคือพระมหาราชครูพิธีศรีวิสุทธิคุณ (ชวิน รังสิพราหมณกุล) ดำรงตำแหน่งนี้ตั้งแต่ปี พ.ศ. 2542

## ลำดับ
ลำดับประธานพระครูพราหมณ์แต่ละรัชกาล นับตั้งแต่รัชกาลที่ 1 ดังนี้

## อ้างอิง
พระมหาราชครูพิธีศรีวิสุทธิคุณ (ชวิน รังสิพราหมณกุล)

**พระมหาราชครูพิธีศรีวิสุทธิคุณ** มีนามเดิมว่า **ชวิน รังสิพราหมณกุล** (เกิด 11 มกราคม พ.ศ. 2496) เป็นผู้ดำรงตำแหน่งประธานพระครูพราหมณ์คนปัจจุบัน นอกจากดำรงตำแหน่งหัวหน้าพราหมณ์ สังกัดกองพระราชพิธี สำนักพระราชวังแล้ว เขายังเป็นดูแลองค์การศาสนาพราหมณ์-ฮินดู อันได้แก่ เทวสถานโบสถ์พราหมณ์ สมาคมฮินดูสมาช และสมาคมฮินดูธรรมสภา

## ประวัติ
พระมหาราชครูพิธีศรีวิสุทธิคุณ เกิดเมื่อวันที่ 11 มกราคม พ.ศ. 2496 เป็นบุตรของพระราชครูวามเทพมุนี (สมจิตต์ รังสิพราหมณกุล) กับสิริมา รังสิพราหมณกุล (สกุลเดิม กฤษณะสุวรรณ) เมื่อแรกเกิดมีสุขภาพไม่แข็งแรงเพราะคลอดก่อนกำหนด แพทย์แนะนำให้ดื่มน้ำมาก ๆ ปู่และย่าจึงตั้งชื่อแก้เคล็ดว่า "อูฐ" ชวินมีน้องร่วมท้อง 3 คน คือ ทรงศร, ศรีล และสิริจิตต์

พระมหาราชครูพิธีศรีวิสุทธิคุณได้ศึกษาเล่าเรียนชั้นอนุบาลที่โรงเรียนอนุบาลสมถวิล ชั้นประถมศึกษาที่โรงเรียนหงส์สุรนันท์ ชั้นมัธยมต้นที่โรงเรียนวัดบวรนิเวศ ชั้นมัธยมศึกษาตอนปลายที่โรงเรียนเทพศิรินทร์ และจบการศึกษาเศรษฐศาสตรบัณฑิต คณะเศรษฐศาสตร์ มหาวิทยาลัยรามคำแหง

พระมหาราชครูพิธีศรีวิสุทธิคุณ สมรสกับวไลพร รังสิพราหมณกุล (สกุลเดิม บุนนาค) บุตรของฐาปนา บุนนาค และริต้า (สกุลเดิม เดอเยซูซ์) พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้า ฯ พระราชทานน้ำพระสังข์สมรสให้แก่ทั้งสองเมื่อวันที่ 23 พฤษภาคม พ.ศ 2546 แต่ทั้งคู่ยังไม่มีบุตรสืบสกุล

## การทำงาน
พระมหาราชครูพิธีศรีวิสุทธิคุณบวชเป็นพราหมณ์เมื่อ พ.ศ. 2521 และได้รับการศึกษาจากบิดาและพราหมณ์อาวุโสท่านอื่น ๆ ได้แก่ พราหมณ์อนันทบุรตี และสวามีฮารีฮาจิ โดยได้รับการโปรดเกล้า ฯ เลื่อนฐานันดรศักดิ์จากพระครูวามเทพมุนีเป็น *พระราชครูวามเทพมุนี* เมื่อปี พ.ศ. 2542 เนื่องในพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542

ต่อมาในปี พ.ศ. 2554 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้า ฯ พระราชทานสัญญาบัตรตั้ง พระราชครูวามเทพมุนี เป็น *พระมหาราชครูพิธีศรีวิสุทธิคุณ วิบุลย์เวทย์บรมหงส์ พรหมพงศ์ พฤฒาจาริย์* ตำแหน่งประธานพระครูพราหมณ์ ในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554

## เครื่องราชอิสริยาภรณ์

## ดูเพิ่ม
* เทวสถานโบสถ์พราหมณ์

## อ้างอิง

*พราหมณ์หลวง 4 แผ่นดิน
* เทวสถาน (โบสถ์พราหมณ์ เสาชิงช้า) - Official Website 
* เปิดชีวิตผู้นำสูงสุดพราหมณ์ คนสำคัญวันฉลองเสาชิงช้า,เอกซ์-ไซท์ ไทยโพสต์, 10-11 กันยายน 2550, หน้า 5
* โลกหลายใบของเด็กชายพราหมณ์- ภีษม รังสิพราหมณกุล 
* พิธีตรียัมพวาย (โล้ชิงช้า) ปี ๒๕๔๙ 

หมวดหมู่:พระราชครูวามเทพมุนี
หมวดหมู่:ประธานพระครูพราหมณ์
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากคณะเศรษฐศาสตร์ มหาวิทยาลัยรามคำแหง
หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายอินเดีย
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:ผู้ได้รับเหรียญรัตนาภรณ์ ว.ป.ร.3 (ร.10)‎
หมวดหมู่:สกุลรังสิพราหมณกุล
เรือนเจ้าจอมก๊กออ

**เรือนเจ้าจอมก๊กออ** เป็นเรือนในเขตพระราชฐานชั้นใน ที่ พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น เพื่อใช้เป็นเรือนอยู่อาศัยของเจ้าจอมก๊กออ ในตระกูลบุนนาค (เจ้าจอมเอี่ยม เอิบ อาบ เอื้อน) ภายในพระบรมมหาราชวัง

## ลักษณะของตัวอาคาร
เรือนของเจ้าจอมเอี่ยม เอิบ อาบ เอื้อน ใช้โครงสร้างเป็นไม้ทั้งหลัง ตั้งแต่เสา คาน พื้น และหลังคา สร้างเป็นรูปสี่เหลี่ยมผืนผ้า สูง 4 ชั้น ประตูทางเข้าอยู่ทิศเหนือทำเป็นรูปครึ่งวงกลม มีหน้าต่างเจาะเป็นรูปโค้ง และอยู่ตรงกันทุกชั้น ด้านหน้าชั้นที่สองและชั้นที่สามทำเป็นเฉลียง ส่วนชั้นบนสุดเป็นดาดฟ้า บริเวณห้องโถงและส่วนที่เป็นเฉลียงปูพื้นด้วยหินอ่อนสีขาวสลับดำ ซึ่งผิดกับห้องอื่น ๆ ที่เป็นพื้นไม้ทั้งหมด 

ชั้นล่างเป็นที่อยู่ของบริวาร ส่วนชั้นที่สองเป็นที่อยู่ของเจ้าจอม และไว้ใช้รับแขก จึงมีการตกแต่งฝาผนัง ขอบประตูหน้าต่างและเพดานสวยงาม ห้องทางทิศตะวันออกจะใช้ไม้ปูพื้นเป็นลายขัดและมีขนาดใหญ่กว่าห้องทางทิศตะวันตก ซึ่งเป็นพื้นไม้ลายขัดเช่นกัน ชั้นที่สามมีการจัดแบ่งห้องเหมือนกับชั้นที่สอง แต่การตกแต่งจะน้อยกว่า ขอบประตูหน้าต่างก็ไม่มีบัวปูนปั้นเหมือนกับชั้นที่สอง

## แหล่งข้อมูลอื่น

หมวดหมู่:พระบรมมหาราชวัง
กลุ่มประเทศแผ่นดินต่ำ

**กลุ่มประเทศแผ่นดินต่ำ** (; ; ) ในอดีตรู้จักกันในชื่อ **เนเธอร์แลนด์** (; ) เป็นภูมิภาคที่ราบลุ่มริมชายฝั่งทางตะวันตกเฉียงเหนือของยุโรป ประกอบด้วยประเทศ"เบเนลักซ์"สามแห่งในปัจจุบัน คือ เบลเยียม, ลักเซมเบิร์ก และเนเธอร์แลนด์ ในทางภูมิศาสตร์และประวัติศาสตร์ พื้นที่นี้ยังรวมพื้นที่บางส่วนของประเทศฝรั่งเศส (เช่นจังหวัดนอร์และจังหวัดปาดกาแล) และภูมิภาคฟรีเชียตะวันออก เกลเดิร์น และเคลเวอของประเทศเยอรมนี ในสมัยกลาง กลุ่มประเทศแผ่นดินต่ำถูกแบ่งออกเป็นราชรัฐกึ่งเอกราชจำนวนมาก

## ประวัติ

## ภูมิอากาศ

## อ้างอิง

หมวดหมู่:ประวัติศาสตร์เนเธอร์แลนด์
หมวดหมู่:ประวัติศาสตร์เบลเยียม
หมวดหมู่:ประวัติศาสตร์ลักเซมเบิร์ก
แฮร์รี คีเวลล์

**แฮร์รี คีเวลล์** เป็นนักฟุตบอลชาวออสเตรเลีย เกิดเมื่อวันที่ 22 กันยายน ค.ศ. 1978 (พ.ศ. 2521) ปัจจุบันเป็นหัวหน้าผู้ฝึกสอนของฮานอย ในวี.ลีก 1

โดยปกติเขาเล่นในตำแหน่งปีก แต่เขายังสามารถเล่นในตำแหน่งกองกลางตัวรุกหรือกองหน้าตัวต่ำได้อีกด้วย

ถึงแม้ว่าเขาจะได้รับบาดเจ็บอยู่บ่อยครั้งในอาชีพการค้าแข้งของเขา เขาก็ยังได้รับความไว้วางใจจาก ราฟาเอล เบนิเตซ ผู้จัดการทีมลิเวอร์พูล ให้อยู่ในแผนการทำทีมต่อไป

เขามักได้รับการยกย่องจากสื่อมวลชนว่าเป็นนักฟุตบอลที่ยอดเยี่ยมที่สุดของออสเตรเลีย 
ในฟุตบอลโลก ปี ค.ศ. 2006 เขายิงประตูสำคัญในเกมกับโครเอเชีย ช่วยให้ออสเตรเลียผ่านเข้ารอบ 16 ทีมสุดท้าย

## อ้างอิง

## แหล่งข้อมูลอื่น

* Melbourne Victory profile 
* Profile at the Liverpool F.C. website
* Profile at LFChistory.net
* Profile at OzFootball.net
* 
* 
* 
* 
* 
* 

หมวดหมู่:ชาวออสเตรเลียเชื้อสายอังกฤษ
หมวดหมู่:นักฟุตบอลชาวออสเตรเลีย
หมวดหมู่:นักกีฬาจากซิดนีย์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:กองกลางฟุตบอล
หมวดหมู่:ปีกฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก